孔贞一（），字绍虞，河南开封府杞县人。明朝政治人物、进士出身。幼聪敏，年十二，为学使者所赏拔入庠。万历十三年乙酉（1585年），年十六，应省试，时场中犹阅墨牍，主司见其规格严整，疑为老宿已入彀矣，而抑之，副车撤棘，知是贞一，悔之。贞一退，益肆力于学。万历十六年（1588年）戊子乡试第三，十七年（1589年）联捷己丑科进士，初任江陵县知县，下车首革衙蠹之弊，钱粮严禁火耗，无论需索概绝，即收者稍溢于额，必痛惩之。江堤颓圮，裁浮费，雇工筑之，民若不知堤之成者。莅陵八年，荆人思之，比去，特为建庙，与汉刘琨并祀。